ལན།བོད་མིའི་སྒྲིག་འཛུགས་ནས་ཤེས་ཡོན་སྲིད་ཇུས་གཏན་ལ་ཕབ་པ་ནང་བཞིན།ཕྱི་ལོ་༢༠༠༥ཟླ་༡༠ཚེས་༡༠ཉིན་སྐབས་དེའི་བཀའ་བློན་ཁྲི་པ་ཟམ་གདོང་རིན་པོ་ཆེ་མཆོག་གིས་དཔེ་སྟོན་སློབ་གྲྭ་གསར་འཛུགས་དབུ་འབྱེད་གནང་བ་རེད།དཔེ་སྟོན་སློབ་གྲྭ་ཐོག་མར་དབུ་འཛུགས་གནང་བའི་སྐབས་དེར།སློབ་ཕྲུག་༨༤ལྷག་དང་དགེ་ལས་༡༥ཡས་མས་ཤིག་ཡོད་ས་རེད།ད་ལྟ་དཔེ་སྟོན་སློབ་གྲྭ་གོང་འོག་གཉིས་གར་ཁྱོན་བསྡོམས་སློབ་ཕྲུག་༣༩༦ལྷག་དང་དགེ་ལས་༥༧ཡོད་པ་དང་།དེའི་ནང་ཉིན་སློབ་དང་བཅའ་སྡོད་གཉིས་ག་ཚུད་ཡོད་པ་རེད།